U-I-9/18
Natisni
Opravilna št.:
U-I-9/18
Datum odločitve:
10. 9. 2018
ECLI:
ECLI:SI:USRS:2018:U.I.9.18
Akt:
Zakon o Slovenskem državnem holdingu (Uradni list RS, št. 25/14) (ZSDH-1), 5. al. 3. odst. 21. čl. in Pravilnik o pogojih, merilih in postopku za vrednotenje, ugotavljanje primernosti in selekcioniranje potencialnih kandidatov za člane organov nadzora družb s kapitalsko naložbo države, 6. al. 3. odst.
Izrek:
Pobuda za začetek postopka za oceno ustavnosti pete alineje tretjega odstavka 21. člena Zakona o Slovenskem državnem holdingu (Uradni list RS, št. 25/14) in šeste alineje tretjega odstavka Pravilnika o pogojih, merilih in postopku za vrednotenje, ugotavljanje primernosti in selekcioniranje potencialnih kandidatov za člane organov nadzora družb s kapitalsko naložbo države se zavrže.
Evidenčni stavek:
Pobuda mora vsebovati podatke, iz katerih je razvidno, da izpodbijani predpis neposredno posega v pobudnikove pravice, pravne interese oziroma v njegov pravni položaj. Če ta pogoj ni izpolnjen, Ustavno sodišče pobudo zavrže.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mark Toplak, Begunje
Datum vloge:
15. 1. 2018
Vrsta odločitve:
sklep
Vrsta rešitve:
zavrženje
Dokument:
US31548
Dokument v PDF obliki:
U-I-9-18.pdf
205 KB
Prenesite datoteko
U-I-9/18-6
10. 9. 2018
SKLEP
Ustavno sodišče je v postopku za preizkus pobude Marka Toplaka, Begunje, na seji 10. septembra 2018
sklenilo:
Pobuda za začetek postopka za oceno ustavnosti pete alineje tretjega odstavka 21. člena Zakona o Slovenskem državnem holdingu (Uradni list RS, št. 25/14) in šeste alineje tretjega odstavka Pravilnika o pogojih, merilih in postopku za vrednotenje, ugotavljanje primernosti in selekcioniranje potencialnih kandidatov za člane organov nadzora družb s kapitalsko naložbo države se zavrže.
OBRAZLOŽITEV
1. Pobudnik izpodbija v izreku tega sklepa navedena predpisa. Navaja, da je pogoj, da kandidat člana nadzornega organa družbe s kapitalsko naložbo države vsaj šest mesecev ni imel funkcije v politični stranki, nesorazmeren in diskriminatoren, ker ne razlikuje funkcij na državni ravni in funkcij na lokalni ravni. Taka zakonodaja naj bi tudi vzpodbujala netransparentne načine delovanja.
2. Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) v drugem odstavku 24.b člena določa, kaj mora vsebovati pobuda za začetek postopka za oceno ustavnosti zakona ali drugega predpisa. Med drugimi zahtevami je izrecno določeno, da mora pobuda vsebovati podatke, iz katerih je razvidno, da izpodbijani predpis neposredno posega v pobudnikove pravice, pravne interese oziroma njegov pravni položaj. Tako trditveno kot dokazno breme sta torej na pobudniku. Pobudnikova vloga ne navaja podatkov, iz katerih bi bilo razvidno, da izpodbijani določbi neposredno posegata v njegove pravice, pravne interese oziroma njegov pravni položaj. Pobudnik svojega pravnega interesa torej ne utemeljuje. Te pomanjkljivosti pobudi priložene listine ne morejo odpraviti.
3. Ker pobuda ne vsebuje bistvene sestavine, ki jo mora vsebovati vsaka pobuda (drugi odstavek 24.b člena ZUstS), jo je Ustavno sodišče zavrglo.
4.
Ustavno sodišče je sprejelo ta sklep na podlagi tretjega odstavka 25. člena ZUstS
in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11 in 70/17) v sestavi: predsednica dr. Jadranka Sovdat ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Etelka Korpič – Horvat, dr. Špelca Mežnar, dr. Marijan Pavčnik in Marko Šorli.
Sklep je sprejelo soglasno.
dr. Jadranka Sovdat
Predsednica